કોર્ટે કહ્યું હતું કે એવું લાગે છે કે ૪૯૮-એ ના મર્યાદાઓને હળવી કરવી એ મહિલાઓને કાયદા હેઠળ મળેલા અધિકારોની વિરુદ્ઘ જાય છે. કોર્ટે આ મામલે એડવોકેટ વી શેખરને કોર્ટના સલાહકાર ઙ્ગબનાવ્યાં હતાં. સુનાવણી દરમિયાન ચીફ જસ્ટિસે કહ્યું હતું કે અમે વૈવાહિક વિવાદ સંબંધિત તથ્યોને જોવા માટે નથી પરંતુ અમારે એ જોવાનું છે કે સિસ્ટમમાં જે ગેપ છે તેને આદેશ દ્વારા ભરવામાં આવે. અમારે એ જોવાનું છે કે શું ગાઈડલાઈન્સ જારી કરીને કાયદાના ગેપને ભરવામાં આવ્યો છે? શું કલમ ૧૪૨નો ઉપયોગ કરીને ચુકાદો આપવો યોગ્ય હતો? આ સાથે જ એ જોવું જરૂરી છે કે આ આદેશથી શું કાયદો નબળો પડ્યો છે? સરકારનું કહેવું હતું કે ગત વર્ષનો ચુકાદો વ્યવહારિક દ્રષ્ટિકોણથી યોગ્ય નથી. આમ આ રીતે સુનાવણી બાદ સુપ્રીમ કોર્ટે ચુકાદો અનામત રાખ્યો હતો અને આજે તે અંગે ચુકાદો આપવામાં આવ્યો.